62020TO0013_INF
Uznesenie Všeobecného súdu (ôsma komora) zo 16. októbra 2020 – Valiante/Komisia
(vec T‑13/20)
„Žaloba o neplatnosť – Verejná služba – Úradníci – Vnútorné výberové konanie COM/1/AD 10/18 (AD 10) – Podanie prihlášky prostredníctvom formulára stanoveného na tento účel a uvedeného v článku 2 prílohy III služobného poriadku – Žiadosť o pripustenie do výberového konania predložená menovaciemu orgánu súčasne v papierovej podobe – Podmienky oprávnenosti – Rozhodnutie výberovej komisie o zamietnutí kandidatúry žalobcu – Rozhodnutie menovacieho orgánu, ktorým sa odmieta vyhovieť žiadosti žalobcu o zrušenie jednej z podmienok stanovených v oznámení o výberovom konaní s cieľom, aby bol pripustený do výberového konania – Spochybnenie rozhodnutia menovacieho orgánu a nie rozhodnutia výberovej komisie – Záujem na konaní – Neprípustnosť“
1.
Žaloby úradníkov – Rozhodnutie výberovej komisie – Predchádzajúca administratívna sťažnosť – Sťažnosť adresovaná menovaciemu orgánu proti jeho rozhodnutiu odmietnuť jednu z podmienok stanovených v oznámení o výberovom konaní – Neexistencia žaloby proti rozhodnutiu výberovej komisie o zamietnutí kandidatúry žalobcu – Neprípustnosť
(článok 270 ZFEÚ; Služobný poriadok úradníkov, článok 90 ods. 2 a článok 91 ods. 2)
(pozri body 31 – 36)
2.
Žaloby úradníkov – Predchádzajúca administratívna sťažnosť – Lehoty – Preklúzia – Ospravedlniteľný omyl – Pojem – Skúsený úradník, ktorý sa pomýlil v súvislosti s opravnými prostriedkami na účely napadnutia rozhodnutia výberovej komisie – Vylúčenie
(Služobný poriadok úradníkov, články 90 a 91)
(pozri body 40 – 44)
Predmet
Návrh založený na článku 270 ZFEÚ na zrušenie rozhodnutia Komisie zo 14. marca 2019, ktorým menovací orgán tejto inštitúcie zamietol žiadosť žalobcu o pripustenie do vnútorného výberového konania COM/1/AD 10/18 (AD 10) z dôvodu, že nespĺňal podmienku stanovenú v relevantnom oznámení o výberovom konaní týkajúcu sa jeho zaradenia do platovej triedy AD 8
Výrok
1.
Žaloba sa zamieta ako neprípustná.
2.
Pán Diego Valiante je povinný nahradiť trovy konania.